Telefɔni kura, kɔrɔlenw ani telefɔniminɛnw feereli kɛra dahirimɛ sɔrɔsira ye mɔgɔ caman bolo an ka jamana kɔnɔ bi. Dɔw bɛ telefɔni ni telefɔniminɛnw feere yaala yaala la, dɔw bɛ bitikibaw kɔnɔ, dɔw bɛ nɛgɛbikininw kɔnɔ, fɛn o fɛn ye telefɔni ni telefɔniminɛnko ye, o bɛɛ bɛ sɔrɔ o yɔrɔw la.
O de ye nin jagokɛla demisɛn in ta ye Bamakɔ, n’o tɔgɔ ye Sori Nimaga n’o ye telefɔni ni telefɔniminɛn ferela ye Fajigilasugu la komini fɔlɔ la.
I n’a fɔ aw bɛ se k’a ye cogo min na jaw la, Sori bɛ telefɔni kuraw, kɔrɔlenw, telefɔniminɛnw, i n’a fɔ batiriw, kariti memuwariw, sariziyɛriw feere ani fɛn caman wɛrɛw. Sori tɛ foyi wɛrɛ kɛ nin baara in kɔ wa a bɛ fɛn sɔrɔ a la.
Fɛn bɛɛ daminɛ ka gɛlɛn, Sori ye gɛlɛyaw sɔrɔ baara in daminɛ na a ka feerefɛnw sɔngɔko la. A tun bɛ ɲinɛn feerefɛnw sɔngɔ kɔ fɔ a tun bɛ telefɔni dɔw feere sɔngɔ na minnu ka dɔgɔ ni telefɔni tada yɛrɛ ye.
Baarakɛla ɲuman bɛɛ b’a ɲinin ka dɔ fara a ka dɔnta kan waati bɛɛ, k’a ka filiw latilen, ka fura ɲinin gɛlɛyaw la. O de la, Sori y’a lajɛ k’a ka feerefɛn n’u sɔngɔ sɛbɛn kan na, n’o ye Arabukan ye. N’a bɛ min feere, a b’o sɔngɔ lajɛ papiye kan, o la a tɛ fili bilen.
N kɛlen ka Sori ɲininka n’a ye gɛlɛya sɔrɔ Arabukan sendonni na a ka jago la, a ye n jaabi ni nisɔndiya ye ko a ma gɛlɛya foyi sɔrɔ o la bawo a b’a sɛbɛn cogo la a yɛrɛ b’a faamu cogo min na wa a tɛ fili bilen.
Sori ka jago bɛ ka yiriwa, don o don dɔ de bɛ fara a ka feerefɛnw kan.
Telefɔni yaalata kɛra sɔrɔyiriwasiraw y’an ka jamanaw kɔnɔ.
Telefɔni kura, kɔrɔlenw ani telefɔniminɛnw feereli kɛra dahirimɛ sɔrɔsira ye mɔgɔ caman bolo an ka jamana kɔnɔ bi. Dɔw bɛ telefɔni ni telefɔniminɛnw feere yaala yaala la, dɔw bɛ bitikibaw kɔnɔ, dɔw bɛ nɛgɛbikininw kɔnɔ, fɛn o fɛn ye telefɔni ni telefɔniminɛnko ye, o bɛɛ bɛ sɔrɔ o yɔrɔw la.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn